
ANG PANGANGAILANGAN NA MAUNAWAAN 
Ang Mga Mithiin At Salungatin 

Mayroon na lamang maliit na alinlangan sa 
ngayon kung saan ang Islam ay matatag na 
sumusulong, malakas at matiim sa pag-ugit at 
paghubog ng mga agos ng mga pangyayari sa mga 
bansang Muslim, ang mundo ay nakakasaksi sa isang 
kagulat-gulat na pangyayari na may malayong 
mararating na kahalagahan sa kanyang kinabukasan. 

Sa kabuuan ng pagkilos ng pagiging maalab ng 
Islam, wala ng ibang hihigit pa sa mga simbolo ng mga 
hangarin ng Muslim kundi ang maisagawa ang 
pagbabagong daan ng "Shari’ah", ang panuntunan ng 
buong pamumuhay na itinadhana ng Islam. Ang bawat 
bansa sa daigdig ng mga Muslim ay patuloy na 
tumitibok sa kanilang marubdob na hangarin na 
mahubog ang pamumuhay ayon sa kaparaanan nito. 
Ang Shari'ah, sa madaling sabi, sa magkatulad na 
paningin ng kaibigan at kaaway, ay dumating na upang 
isabuod ang hangarin patungo kung saan ang mga 
Muslim ay walang humpay sa pagtatangka na umunlad 
ang kanilang paghanap sa kanilang patutunguhan. 

Subali't, sa kabalintunaan, ang Shari'ah pa rin, higit 
pa sa mga ibang elemento ng Islam ay waring nagbibigay 

pansin sa pinakamalubhang pangamba at masidhing 
damdamin ng takot, galit o lupit at upasala sa mga di- 
Muslim gayon din naman sa mga Muslim na hindi 
nakababatid o nagkaroon ng malayong kaisipan sa 
kanilang sariling tradisyon. 

Sa karamihan, para sa kanila, ang Shari'ah ay isang 
bagay na brutal at malupit, di-makatao at lihis sa 
kabihasnan na nagtatangka na maibalik muli ang ikot ng 
pagsulong at pagkamakabago at ibulusok na muli ang 
mundo sa Madilim na Kapanahunan (na waring 
"madilim" ang daigdig ng Islam sa panahong "madilim" 
din ang Europa!): na ang kababaihan ay di-hihigit pa sa 
pagiging alipin at ang mga di-Muslim ay itinuturing na 
pangalawang uri ng mamamayan. Ang pagputol sa 
kamay ng magnanakaw, ang pagbato sa mapagkalunya, 
ang pagtatakip ng mukha ng babae, ang mga ito ayon sa 
mga kaaway ng mga Muslim, ay siyang buod ng Shari’ah 
na siyang lubhang nagbibigay inspirasyon sa mga 
Muslim sa lahat ng dako sa ngayon. 

Sa isang higit na kapayakan nguni't di rin naman 
gahol sa kaingayan, sa gitna, ang mga manunuligsa ay 
nagtatangka na usisain ang pinakabasihang kalikasan at 
kagampanan ng Shari'ah. Ang layunin nito ay upang 
magbigay ng alinlangan sa kaugnayan at kaangkupan 
nito sa makabagong pamumuhay, at sa gayon ay 
mahatak nito ang mga Muslim na iwanan at baguhin 

iyon ng malayo sa pagkakilala at palubhain ang 
pagpapatuloy niyon sa mga lumipas. 

Ang tao ay gumugulang, bakit siya'y kailangang 
humanap pa ng ibang kagalingan sa ibang tao para 
mapatnugutan ang kanyang gawain? Bakit 
kinakailangan pang bumaba ang Diyos upang 
patnubayan ang pang-araw-araw na pamumuhay ng 
tao? Bakit dapat Siyang mabahala sa mga 
pangkaraniwan at walang kabuluhang bagay? 

Ang Shari'ah ay isa lamang pormalidad na 

nagtatakda sa mataas na ugnayang tao at Diyos tungo sa 
gapos ng batas at pagka-masunurin sa sakripisyo ng 
galak ng pag-ibig at debosyong ispirituwal at 
pagkamatapat. Ang batas na itinadhana sa disyerto na 
datnan at panawan may labing apat na daang taon nang 
nakalilipas ay hindi makatutupad ng pangangailangan sa 
masalimuot at puno ng siglang kabihasnan ng 

teknolohiya. 

Ang mahalagang nilalaman ng Quran ay 

pangmoral lamang at ang mga batas nito ay di- 

nalalayong maging panghabang panahon. Ang kaisipang 
ang Propeta ay isang lantay na huwaran at ang kanyang 
Sunnah ay siyang nagbibigkis na pinagbuhatan ng 
Shari'ah ay mga nabuong habi lamang ng isipang 

Muslim sa mga huling panahon. Ang mga ito at mga 
katulad na argumento ay malimit na napapakinggan. 

Ang Pag-unawa Sa Shari'ah 

Ang gayong maling paghatol at kuru-kuro ay di- 
nagbibigay ng mabuting pananaw sa hinaharap ng 
sangkatauhan. Iyo'y magbibigay lamang ng pait sa 
matinding kagalitan at pagkakahidwa ng Kanluran at 
Muslim na sa habang panahon ng kasaysayan ay patuloy 
pa rin, at kung muling mapagpapanibago at 
mapapalubha, ay walang salang maghahati ng 
mapanganib na mundong nagkahiwalay na. Ang 
pangangailangan sa pagkaunawa sa Shari'ah ay 
pangunahin at dapat bigyang pansin kaysa sa 
paghahangad ng Muslim na maisakatuparan iyon. 

Ang Shari'ah ay hindi lamang katipunan ng 
marapat at di-marapat, o di-rin naman patakaran lamang 
ng batas kriminal na naglalapat ng kaparusahan sa mga 
kalisyaan. Bagama't ang Shari'ah ay mayroon ng 
dalawang ito, ang nasasakop nito'y higit na malawak at 
malalim na sumasaklaw sa kabuuan ng buhay ng tao. 
Ang Shari'ah ay "maaliwalas na landas" sa literal na 
kahulugan. Sa Islam, ito ay landas na dapat lakaran ng 
tao habang siya ay tumatahak at nagsusumikap na 
maabot ang kanyang Lumikha. Ito'y isang maalab na 
paghahangad ng kalooban na masumpungan ang Diyos 

at Panginoon na kung saan ang Shari'ah ay nagbubunga 
ng mga hakbang na matatag at turol sa landasin ng 
buhay. Ang Shari'ah ay ang kaganapan ng isang ganap 
na tao - sa pangloob at panglabas, pangsarili at 
pangmaramihan kung saan siya naghahangad na 
mabuhay ayon sa utos ng kanyang Tangi at Iisang Diyos. 

ANO ANG SHARI'AH? 

Ang Ugnayang Tao At Diyos (Allah H) 

Upang maunawaan ang katuturan ng Shari'ah, 
dapat din namang maunawaan natin ang kaugnayan ng 
tao at Diyos ayon sa itinatadhana ng Islam. Wala ng 
ibang Diyos maliban sa nag-Iisang Diyos - ang Allah H; 
si Propeta Muhammad §f ay Sugo ng Allah §g: ang payak 
na talatang ito ang siyang pundasyon ng 
pananampalataya ng Islam. 

Ang Allah §g ang Lumikha; samakatuwid ay sa 
Kanya lamang ang buong kaharian at tanging Siya 
lamang ang nakapaghahari. 

"Tunay ngang ang tangi mong Panginoon ay Diyos 
(Allah §t) na lumikha ng langit at lupa... Katotohanang 
sa Kanya lamang ang paglikha at ang paghahari..."(Al- 
A'raf 7:54) at: 

"Nilikha Niya ang mga alapaap (kalangitan) at ang 
lupa ng may kadahilanan, gayundin naman ang gabi 
upang matakpan ang araw, at ang araw upang matakpan 
ang gabi... Sa iisang tao'y nilikha Niya kayo... at Siya 
ang Allah #g, ang tangi mong Panginoon; ang kaharian 
ay sa Kanya. Wala ng ibang Diyos maliban sa Kanya!" 
(Az-Zumar 39:5-6) 

Ang Allah li ang Lumikha. Samakatuwid, sa 
Kanya lamang dapat tumalima ang tao ng buong 
katauhan bilang kanyang tanging Panginoon. 

.. Ang Diyos mo ay Iisang Diyos, sa Kanya lamang 
ikaw ay tumalima." (Al-Hajj 22:34) 

"Siya ang Allah t§g, ang tangi mong Panginoon; wala 
ng ibang Diyos maliban sa Kanya, ang Lumikha ng lahat 
ng bagay. Sa Kanya ka lamang sumamba." (Al-An'am 
6 : 102 ) 

Ang Allah fg lamang ang Tunay na Tagapagbigay. 
Binigyan Niya ang tao ng kaparaanan at kakayahang 
makakita, makarinig, makapag-isip at makapangusap - 
mga pangangailangang kung wala nito ang tao'y di 
makapamumuhay, nguni't di-niya kayang likhain para 
sa kanyang sarili. 

Ang Allah M ang nagbigay ng mga kayamanan sa 
panglabas na mundo kung saan ang tao'y maaaring 
makatuklas, makagamit at magawang kapakipakinabang 
yaon, nguni't muli ay di-niya maaring likhain. 

Tunay n g an g an g pinakamatinding 
pangangailangan ng tao ay mapag-alaman niya kung 
paano niya maiuugnay ang kanyang sarili sa kanyang 
Lumikha, sa kanyang katauhan, sa kanyang kapwa tao at 

sa lahat ng bagay sa kanyang kapaligiran. Samakatuwid, 
sa Kanya lamang siya dapat lumingon at humanap ng 
patnubay. Sapagka't walang sinumang malayo o malapit 
sa Kanya ang makapagbibigay ng kasagutan o may 
kakayahang mamatnubay sa walang hanggang 
katanungan ng tao. Ang lahat maliban dito'y mga kuro- 
kuro at haka-haka lamang. At kung Siya ay nagbigay ng 
kahit na pinakamaliit na pangangailangan ng tao, bakit 
hindi Siya makapagbibigay sa tao ng higit na 
mahalagang pangangailangang moral at ispirituwal. 

Ang Qur'an ay nagsasaysay: 

"Ipagbadya! Mayroon kaya baga sa mga itinatambal 
ninyo sa Diyos ang makapamamatnubay tungo sa 
katotohanan? Ipagbadya: Tanging ang Allah li lamang 
ang makapamamatnubay sa katotohanan. Kung 
magkagayon, Siya ba na nakapamamatnubay sa 
katotohanan ay higit na marapat na sundin o siya kaya 
na hindi makapamamatnubay malibang siya'y 
patnubayan? At ang karamihan sa kanila ay sumusunod 
sa wala bagkus ay mga haka-haka at ang haka-haka ay 
di-makapangingibabaw sa katotohanan." (Yunus 10:35- 
36), gayon din naman: 

"O kaya’y mayroon ba silang inaangking katambal 
na nagsagawa para sa kanila ng Daan (Relihiyon) kung 

saan ang Allah §g ay walang pahintulot?" (Ash-Shura 
42:21) 

At upang mapagkalooban ang tao sa kanyang 
malaking pangangailangang ito, ang Allah li ay nagsugo 
ng mga Propeta mula na rin sa mga tao sa lahat ng 
panahon at sa lahat ng mga bansa at nagparating sa 
kanila ng liwanag ng Banal na Patnubay na ipinahayag 
sa mga Propeta. Ang ilan sa kanila ay sina Adan, Noe, 
Abraham, Moses, at Hesus A- At si Propeta Muhammad 
i§ ang panghuli sa kanila, na sa anumang kaparaanan ay 
di-bago at naiiba. 

"Siya (Allah fg) ay nagtakda ng isang 
Relihiyon (Islam) na katulad ng ipinagkaloob Niya kay 
Noe, at sa mga ipinahayag Namin sa inyo, at sa mga 
ipinagkaloob Namin kay Abraham, Moses at Hesus • 
Panghawakan ninyo ng taimtim ang Daan (Relihiyon) at 
huwag sumunod sa ibang landasin." (Ash-Shura 42:13) 

Ang kaugnayan ng tao sa Allah H ay naglalaman ng 
salitang "Islam", ang pagtalima sa Kanya sa 
pamamagitan ng pagsunod sa Kanyang kalooban at 
patnubay na ipinahayag ng Kanyang mga Propeta. 
Subali't ang pagtalimang ito ay dapat maging ganap at 
napasasakop. Ang Muslim ay nagsusuko ng kanyang 
buong katauhan sa kanyang Lumikha bilang kanyang 
tanging Diyos at Panginoon. Walang bahagi ng kanyang 

buhay ang maaari niyang maisantabi mula sa 
pangangailangan ng Banal na Patnubay o mula sa Banal 
na Nakapaghaharing Kautusan. 

Ang Allah 11 sa Kanyang Pamamanginoon at 
Paghahari ay hindi maaring paghiwalayin, gayon din 
naman ang buhay ng tao sa pagtalima sa Kanya. Tunay 
ngang isang di-ganap na Diyos kung siya ay maari 
lamang maranasan o maiugnay sa nasasakupan ng 
espiritu o sa pagbibigay ng materyal na pangangailangan 
ng isang tao tulad ng kanyang pang araw-araw na 
pagkain - isang Diyos na mapagwalangbahala, walang 
malasakit o walang kakayahang matulungan ang tao sa 
kanyang higit na mabalakid at masalimuot na gawain sa 
kanyang pamumuhay. 

Siya ang kanyang sinasamba; Siya ang kanyang 
pinaninikluhuran; Siya ang kanyang pinagsasandigan; 
Siya ang kanyang pinagkakatiwalaan; Siya ang kanyang 
sinusumpungan; at sa pantay na kahalagahan, sa Kanya 
siya tumatalima. Ang tao ay binigyan ng kalayaan na 
talikdan ang Allah H; ngunit, sa sandali na Siya ay 
kanyang tanggapin, siya ay dapat sumunod sa Kanyang 
patnubay. Hindi siya malaya na sumunod sa bahagi 
niyon at magwalang-bahala sa iba, o ang maghanap ng 
patnubay sa mga kaparaanang di-mula sa Allah §g. Ang 
pagtatakwil sa bahagi ay pagtatakwil sa kabuuan. 

"...Bakit kayo'y sumasampalataya sa bahagi ng 
Aklat at nagtatakwil sa ibang bahagi naman? Nguni't ano 
ang gantimpala sa mga gumagawa niyon, maliban sa 
kahilingan sa buhay na ito, tatanggap sila sa Araw ng 
Paghuhukom ng kasakit-sakit na kaparusahan." (Al- 
Baqarah 2:85) 

"Kayo baga'y naghahanap ng daan na iba sa 
relihiyon (Islam) ng Allah H; kahima't ang lahat ng 
bagay sa langit at lupa ay tumatalima sa kanya, ng bukal 
sa kalooban at di-bukal sa kalooban." (Al-’Imran 3:83) 

"At sinumang magnais ng pananampalataya 
(relihiyon) na iba sa Islam, ay di-tatanggapin mula sa 
kanya...." (Al-’Imran 3:85) 

Sa rurok ng pang-unawa, samakatuwid, ang 
Shari'ah ay halos kasinghulugan, o maaaring gamitin ng 
magkasalit, sa salitang "Din", na maisasalin lamang, 
nguni't di-ganap bilang "relihiyon". Ang "Din", sa 
literal na kahulugan ay "Daan ng Buhay", "Pagtalima", 
"Pagsunod" o ang "Daan". Bagama't ang salitang 
Shari'ah ayon sa iba't-ibang anyong pinagkunan ay 
matatagpuan sa limang bahagi ng Qur'an (5:48, 7:163, 
42:13, &21, 45:18), ang kanyang malawakang gamit ay 
tinanggap na lamang sa bandang huli, sapagkat ang 
salitang Islam at Din ay pangkaraniwang ginamit na may 

magkatulad na kahulugan sa pagpapahayag sa mga 
unang araw ng Islam. 

Ang Shari'ah ay kapwa nagtataglay ng 
pananampalataya at paggawa. Ito ay sumasaklaw sa 
pagsamba, pangsariling kilos at asal gayundin naman 
ang panglipunang alituntunin at mga batas, maging yaon 
ay pulitikal, pangkabuhayan, pampamilya, kriminal, at 
sibil. Maaari rin naman kung minsan na gamitin upang 
magpahiwatig, sa may katakdaang pakahulugan, ng 
dapat at di-dapat, ng mga alituntunin at patakaran sa 
asal at pag-uugali. At panghuli, ginagamit din ito bilang 
kasinghulugan ng Batas na Islamik. Samakatuwid, ang 
Shari'ah ay wala ng iba kundi ang Banal na Daan ng 
buhay na itinakda sa tao. Upang maunawaan ang Banal 
na Kautusan, nararapat lamang na ang tao ay sumunod 
sa Shari'ah. 

Ang pamumuhay sa Islam ay ang pamumuhay 
alinsunod sa Shari'ah. Ang pagtalikdan sa Shari'ah o sa 
anumang bahagi nito ng may kabatiran, pagnanais o 
kusang-loob ay ang pagtalikdan na rin sa Islam. 
Samakatuwid, ang Muslim ay nararapat na magpanatili 
at magsakatuparan ng kabuuan niyon sa alinmang lugar 
at sa anumang kalagayang sumapit sa kanya. Ang 
paggiit, pagpupumilit, pagsasagawa at masimbuyong 
damdamin ng Muslim ang nananaig sa pagpapatupad ng 
Shari'ah. 

Ang Dignidad At Kalayaan Ng Tao 

Ang pagganap ng buong pagtalima sa Allah H ng 
alinsunod sa Shari'ah na Kanyang ibinigay ay hindi 
nakababawas sa anumang kaparaanan sa dignidad, 
kalayaan at katungkulan ng tao. Ang kilos ng pagtalima 
ay ang pinakamataas na pagganap ng kalayaan at 
pagkamasunurin ng tao, sapagka't ang kalayaan ay 
nagpapahiwatig din ng pagsuway sa Allah li. Sa 
katunayan, sa pagtalima natin sa Allah M, ang lahat ng 
kawil at sagka ng anumang anyo ng pang-aalipin, 
pamamailalim at pangmamaliit sa kalayaan ng tao ay 
nawawasak maging yaon man ay sa ibang tao, sa mga 
kaisipan, sa kalikasan, sa mga bagay na likha ng tao o sa 
mga institusyon. Sapagka't bago mapanindigan ang 
isang Tanging Diyos ay marapat na layuan muna ang 
lahat ng uri ng mga huwad na diyos. 

Ang lubusang pagtalima sa Allah ay higit na 
mahalaga sapagka't yaon ay nagtataas sa tao ng kanyang 
kalagayan bilang "Khalita" (vice-regency) na kung saan 
siya ay pinagkakalooban ng pinakamataas na bahagi ng 
sangkalupaan sa pagkakaroon niya ng isip, kakayahang 
makapangusap, ang sumang-ayon, ang kalayaan at 
pananagutan. Ang katungkulang sumunod sa Shari'ah 
ng naaayon sa Qur'an (Al-Ahzab 33:72) ay ang katuparan 
ng "Amanah", isang pananagutan maging ang mga 

kalangitan, ang sanglupaan at mga bundok ay di- 
makasusuway. 

Ang Pinagbuhatan 

Paano natin mapag-aalaman ang Shari'ah, ang 
layon ng Allah ft? Ito'y mayroong apat na 
pinagkukunan: (1) ang "Qur'an", (2) ang "Sunnah" ng 
Propetang si Muhammad 4= (3) "Ijma" at (4) "Ijtihad". 

(1) Ang Qur'an 

Ang punong pinagbuhatan ng Shari'ah ay tanging 
mga salita ng Allah fg na ipinahayag Niya sa Propetang 
si Muhammad A. Ang mga kapahayagang ito ay tinipon 
at isinaayos sa Qur'an - at walang sinumang dito'y 
sumalansang - ay nanaog sa atin ng salita sa salita na 
ipinarating sa atin ng Propeta. Ang kahulugan at mga 
salita ng Qur'an ay mula sa Allah li kung saan ito ay 
maliwanag na isinasaad sa iba't-ibang kaparaanan sa 
iba't-ibang bahagi nito. Ito'y malawakang gumagamit ng 
salitang "ipinapanaog" (sending down) ng higit sa ibang 
salita upang mailahad ang pamamaraan ng 
pagkakapahayag (rebelasyon). Ang unang-unang 
rebelasyon: "Sabihin". Ang Propeta ay maliwanag na 
nagtatampok kung ginagamit niya ang kanyang sariling 
pananalita at kung ginamit niya ang mga salitang 
kanyang natanggap. 

Ang binibigyang diin sa Qur'an ay walang dudang 
ang pananampalataya at ang moral na pag-uugali ng 
mga tao at mga bansa; subalit't ito'y nagtatakda, ng 
kapwa turol at pahiwatig bagama't may kaigsian, ng 
tungkol sa mga prinsipyo, malawak na balangkas at mga 
kinakailangang tuntunin at alituntunin na mahalaga sa 
pagtatatag ng pamayanan ng Islam. Sapagka't ang isa ay 
hindi maaaring maisakatuparan ng wala ang iba, ang 
pananagutan ng Shari'ah ay di-matutupad kung wala 
ang mataas na antas na hibla ng moralidad. 

Ang pagtatalo na sapagka't ang unang binibigyang 
diin sa Qur'an ay tungkol sa pagiging moral, ang 
kakayahan nitong magtakda ng batas ay di-literal na 
maipakakahulugan na panghabang-panahon at 
mapapananganan lamang na mabuti kung ang Qur'an ay 
nagsasabi nito. Subali't ito'y hindi dapat maging ganoon 
at hindi rin naman sa anupamang kaparaanan ay 
nagmumungkahi ng ibang kalagayan sa isang bahagi at 
ng laban sa ibang bahagi. Tunay nga na hindi 
mapapasubalian sa puntong pang- Qur'an na ang 
"magdasal" ay isang panghabang-buhay na obligasyon, 
at ang "pagputol sa kamay ng magnanakaw" o ang 
pahintulot na mag-asawa (para sa lalaki) ng higit sa isa 
ay may saysay lamang sa tanging panahon o ayon sa 
isang tanging pangyayari. Sa gayo'y, ang tanging 
makapagsasabi, ayon sa salita ng Qur'an: 

"Mayroon ba kayong Aklat kung saan ninyo napag- 
aralan ito...?" (Al-Qalam 68:37). 

"...Dalhin mo sa akin ang Aklat na ipinahayag ng 
una sa rito, o anumang latak ng kaalaman, kung ikaw ay 
makatotohanan!" (Al-Ahqaf 46:4) 

(2) Ang Sunnah 

Ang Propeta sa kanyang sarili ay hindi tulad 
lamang ng isang kartero na matapos na maihatid ang 
Aklat ng Diyos ay naglalaho. Gumagawa siya ayon sa 
Banal na Tagubilin at hindi lamang siya naghatid ng 
mensahe bagkus ay naglunsad siya ng isang kilusan. 
Binago niya ang mga tao at lipunan; nagtayo siya ng 
isang pamayanan; nagtatag siya ng isang bansa, at 
ginugol niya ang bawa't sandali ng kanyang pagiging 
Propeta sa pamamatnubay, pagtatagubilin at pamumuno 
ng kanyang mga tagasunod. Ang halimbawa ng kanyang 
buhay na namumuhay ayon sa patnubay ng Allah H, na 
nagtataglay ng anupamang isinakatuparan niya o ng 
kanyang mga ipinahayag o pinagtibay ay ang Sunnah, 
ang pangalawang basihang pinagbuhatan ng Shari'ah. 
Ang kapamahalaan ng Sunnah ay matibay na nag-ugat 
sa Qur'an at sa makasaysayan at walang patid na 
pangkalahatang pagsang-ayon (eonsensus) ng Ummah 
(pamayanan) ng Muslim. 

Ang maliwanag na pahayag sa Qur'an sa ganitong 
uri ay marami. Ang bawa't Propeta ay isinugo upang 
sundin (An-Nisa 4:64). Ang huling Propeta at ganap na 
huwaran ay si Propeta Muhammad A (Al-Ahzab 33:21, 
40). Ang pagsunod sa kanya ay ang pagsunod sa Allah $g 
(An-Nisa 4:80). Ang Allah $g at ang Propeta ay malimit 
na magkatambal at magkasama, lalo na kung saan ang 
pagsunod ay kinakailangan, subali't ang salitang pautos 
na "pagsunod" ay ginamit din ng magkahiwalay para sa 
Allah H at para sa Kanyang Propeta (An-Nisa 4:59). Ang 
pagsunod at pagtalima sa Propeta ay siyang tanging 
daan lamang upang tayo ay magmahal sa Allah $g at tayo 
rin naman ay mahalin Niya at mapatawad sa ating mga 
pagkakasala (Al-’Imran 3:31-32). Ang lahat ng bagay na 
nagiging sanhi ng pagkakaiba-iba o pagkakasalungatan 
ay nararapat na iparating o isangguni sa Allah $$ at sa 
Kanyang Propeta bilang huling may kapamahalaan (An- 
Nisa 4:59). Sino man ay hindi magiging tunay na 
mananampalataya maliban na tanggapin niya ang 
Propeta bilang huling tagapamagitan sa lahat ng 
suliranin, tumalima sa kanyang mga desisyon o pasiya 
ng bukal sa loob at walang pag-aalinlangan (An-Nisa 
4:65). Ang Propeta ay may kapamahalaan na 
magpahintulot at magbawal din naman (Al-Araf 7:157). 
At bilang panghuli, ang anumang bagay na ibinigay ng 
Propeta ay nararapat na tanggapin, at anumang bagay na 
kanyang ipagbawal ay nararapat na talikdan (Al-Hashr 
59:7). 

Ang makasaysayan at patuloy na pagsasanggunian 
(eoneensus) at kalakasan ng pamayanan ng Muslim 
(Ummah) magmula pa sa mga sandaling ang unang 
Khalita (Caliph), Abu Bakr, ay humawak ng tungkulin at 
sa kanyang talumpati ay maliwanag na nagpahayag ng 
kanyang pagtanggap sa "Allah H at sa mga halimbawa 
ng Propeta bilang isang mahalagang pagsunod at 
katakdaan sa Kanya". Mayroon din namang sapat na 
katibayan na ang unang pamayanan ng Muslim ay 
magkakabuklod na tumatanaw sa Sunnah bilang 
patnubay sa lahat ng anggulo ng buhay. Sa katotohanan, 
magmula ng panahong yaon, ang buong Ummah ay 
halos at lagi ng sumasang-ayon sa Sunnah bilang 
pangalawang kapamuhatan ng Shari'ah at kung 
mayroon mang ilan o manaka-nakang nagpapahayag ng 
pagtutol sa pana-panahon, ang mga yaon ay di- 
nagkakamit ng pagsang-ayon. 

Halos ang karamihan ng Sunnah ay naitala sa mga 
aklat ng "Ahadith" (Kawikaan o Tradisyon). Sa 
pasimula, sapagka't ang mga tao ay nakadarama ng 
pagkabahala na ang ulat sa mga sinabi ng Propeta, sa 
kanyang mga ginawa at sinang-ayunan ay maaaring 
mapahalo o mapasama sa tunay na teksto (aklat) ng 
Qur'an, ang Sunnah ay di-naitala sa kalakhang 
karamihan, gayunman, maraming ulat ang natipon at 
naisulat ng bawa't isa ng pangsarili at ang tunay na 
katibayan ay makikita. Subali't dahil sa ang mga taong 

nakakikilala sa Propeta ay isa-isa ng namamatay, ang 
pangangailangan na matipon ang mga halimbawa ng 
kanyang pamumuhay ay naging mahalaga, isang 
mapuwersa at malawakang pagsasakit na matipon yaon 
ang isinagawa. Sa kalagitnaan ng pangatlong siglo, ang 
unang pinamuhatang aklat na may malawak na 
nilalaman na siyang ginagamit sa ngayon ay nakumpleto 
ni Imam Bukhari (d.256/870) at ni Imam Muslim 
(d.261/875). Marami pa roon ang sumunod at 
magpahanggang ngayon ay buo pa. Si Imam Bukhari ay 
nakapagtala ng 2,762 na mga Tradisyon at si Imam 
Muslim ay may 4,000 Tradisyon at hindi pa kasama roon 
ang mga magkakahawig o repetisyon. 

Bagama't ang ibang mga pahayag ay sinira o 
nilagyang daya ng mga iba't-ibang pulitikal at relihiyong 
pangkatin na sumasalungat, at iyon ay di-maiiwasan: 
ang kapamahalaan ng Sunnah ay malawakang tinanggap 
at ang magbigay daya sa kanilang mga sariling 
Tradisyon ay siya lamang paraan na bukas sa mga 
mapag-alinlangan upang maipakita ang kanilang sariling 
kuro-kuro. Subali't, una, ang pagbibigay daya na rin 
doon ay nagpapahiwatig ng malakas na katibayan na 
ang Sunnah ay tinatanggap na may kapamahalaan 
simula pa sa unang panahon; kung hindi man, ano ang 
dahilan upang dayain iyon? Pangalawa, ang 
pagkakaroon ng makasaysayang tala ng pangdaraya ay 
nagpapatunay din na ang suliranin ay kinikilala at 

binibigyang kalutasan sa sandaling ito ay dumating. At 
panghuli at siyang pinakamahalaga, ang makipagtalo, 
kung saan ang ilan ay nakipagtalo, na ang lahat ng mga 
mag-aaral ng Ummah simula pa ng unang dalawang 
daang taon ng Islam ay abala sa maingat at nagkakaisang 
pakana at walang sinasayang na sandali kundi ang 
maggawa (ng walang katotohanan) ng "Ahadith"ayon sa 
kanilang opinyon at ilagay sa bibig ng Propeta ay di- 
makatuwiran. Ang gayong paggawa-gawa (ng walang 
katotohanan) ay mangangailangan ng malawakan, 
kamangha-manghang pagsisikap na masaklaw na 
isinaayos na marahil ay higit pa sa maselang 
pamamaraan ng pag-uugnayan na nagagamit sa ngayon. 
Tunay ding mahirap mapaniwalaan na ang nag-iisang 
tulad ni Shatii, pagkaraan ng dalawang siglo sa panahon 
ng Propeta, nang ang mga Muslim ay kumalat na ng 
malayo at malawak ay makapagpapahinuhod sa lahat ng 
mga mag-aaral (iskolar) at ng buong Ummah ng laban sa 
kanilang kaisipan na tanggapin ang Sunnah bilang 
kapamuhatan ng Shari'ah. 

Ijma (Nagkakaisang Opinyon) 

Ang nagkakaisang opinyon ng Ummah sa pang- 
unawa, pagpapakahulugan at pagsasakatuparan ng mga 
turo ng Qur'an at Sunnah ay ang pangatlong basihang 
pinamuhatan ng Shari'ah. Ito lamang ang natural, 
maaasahan at matalinong kaparaanan upang 

mapagpasiyahan ang Shari'ah. Ang anumang 
pinagkaisahang opinyon (eonsensus) na mayroong 
makasaysayang pagpapatuloy mula sa panahon ng apat 
na Khalita (ealiphs) at ang kasamahan ng Propeta ay 
tinatanggap na may kapamahalaan. Ang anumang ibang 
konsensus ay nagiging isang matibay na batas o 
tuntunin, nguni't iyon ay nararapat na di-mahalinhan ng 
ibang konsensus. 

Ang "Ijma" (ayon sa hangganang itinakda ng 
Qur'an at Sunnah) ay nagbibigay ng kaparaanan 
(meehanism) sa Ummah upang makapagtadhana ng 
batas ng sama-sama sa mga katanungan at suliraning 
nakakaharap nito sa di-nagbabagong miindo, at maaari 
ding makipagsapalaran sa bagong kaisipan mula sa 
lumang pakahulugan o interpretasyon. 

Ang "Shias"ay higit na nagbibigay pansin sa 
"Imams" at "Mujtahids" upang masapatan ang kanilang 
pangangailangan. Subali't ang pagtanggap sa sinumang 
tanging "Imam" o "Mujtahid" ay manggagaling din sa 
pagtanggap at konsensus ng mga tagasunod. Walang 
anumang Banal na Pahiwatig ang kinakailangan upang 
mapagpasiyahan ang isang tanging tao; ang pagkakaiba- 
iba ay lubhang marami sa pangkat na rin ng "Shias" na 
kung sino ang tunay na "Imam". 


23 



www.islamhouse.com 



(4) Ijtihad 

Ang paggamit ng katuwiran (reason) at 
pagpapasiya (judgment) upang mapag-alaman, ang 
Shari'ah ay tinatawag na "Ijtihad". Ito ay kasama bilang 
pangalawa ng iba't-ibang uri ng masakit na pagsisikhay 
(endeavor) tulad ng opinyon (ra'y), pagkakawangki 
(qiyas), makatarungan (istihsan), pangkalahatang 
kagalingan (istislah) at iba pa. Ang "ijtihad" ay siyang 
sinusundan ng "Ijma" at nararapat na ipatupad ng ayon 
sa balangkas na itinadhana ng Qur'an at Sunnah. Ito ay 
isang punong-sangkap upang mapamalagi ang aral o 
doktrina (dynamism) ng Shari'ah, gayuman, ito ay 
malimit na binibigyan ng maling paggamit. Ang iba pa 
nito ay ating tatalakayin sa bandang huli. 

ANG PANGLOOB AT MORAL NA MGA SUKATAN 
Shari'ah - Ang Batas 

Ang isa sa mga anggulo ng Shari'ah na walang 
humpay na nilinang ay ang katipunan ng mga batas na 
ipinatutupad lamang sa pamamagitan ng 
kapamahalaang pulitikal. Nguni't ito ay di-isang 
kaangkupan, sapagka't ang lahat ng mga batas nito ay 
pangrelihiyon, nguni't ang relihiyon ay di-batas lamang. 

Samakatuwid, ang mga batas ay mahalaga at 
kumpletong bahagi ng Shari'ah; at atin ng nabigyang 
diin, ito ay di-naggagawad ng pagtatangi-tangi sa 
kanyang mga bahagi: "ang magdasal" ay may bisa, dapat 
ipatupad, nararapat isagawa ng walang pagtutol at 
sagrado gayon din naman "ang sumangguni sa 
pangkalahatang suliranin" o "ang pagbato sa isang 
nangangalunya". Tangi pa rito ang Shari'ah ay matibay 
na nagtataglay ng mga moral, pamantayan, asal at 
tuntunin, mula sa pagsamba hanggang sa pagpapalakad 
ng bansa, na nasasalig lamang na maipatupad sa 
kabuuan ayon sa konsensiya ng tao. 

Ang "batas" sa makabagong gamit ay iyon lamang 
mga alituntunin na ipinatutupad ng pamahalaang 
pulitikal, nguni't sa mga iskolar na Muslim ang salitang 
ito ay sumasaklaw sa lahat ng kilos ng pag-uugali ng tao. 

at kahit na rin ang kilos ng kanyang puso, sapagka't ang 
Shari'ah ay malawak na tumatalakay ng may layunin, 
kung paano rin ito nagtatakda sa mga tungkulin ng 
pagdarasal, pag-aayuno, pagbibigay ng limos gayundin 
naman sa mga batas na sibil at kriminal. 

Ang Kaudyukan At Kapamahalaan 

Ang buong kapamahalaan sa likod ng Shari'ah ay 
ang pangloob na kaugnayan ng tao sa Panginoon, ang 
kanyang pag-ibig at takot sa Kanya, ang kanyang 
pandama ng katungkulan at pananagutan sa Kanya, dito 
at sa kabilang buhay. Lubhang maraming kaparusahan 
ang isinabatas ayon sa itinatadhana ng Shari'ah nguni’t 
ito ay di-lubhang pinapahalagahan ng karamihan na 
kung saan ang Qur'an at ang Propeta sa katotohanan ay 
naggagawad lamang ng ilang gayong kaparusahan at 
kung mayroon man, ito ay tumutukoy lamang sa mga 
malulubhang krimen laban sa buhay, ari-arian at 
karangalan ng ating kap'wa tao. Dahil dito marahil, ang 
Shari'ah ay nagkaroon ng kakayahan na mapamahalaan 
ang isang malakas at di-mapapantayang tagasunod at 
mga tumatalimang Muslim sa paglakad ng panahon, at 
bagama't malimit na pinagkakaitan ng legal at pulitikal 
na kapamahalaan, ito ay nabigyan ng kamangha- 
manghang pakikianib mula sa isang dulo ng mundo 
hanggang sa kabila. 

Ang pangsariling kaudyukan o kasiglahan ang 
siyang pangunahing dahilan kung bakit ang institusyon 
na nilikha ng Shari'ah tulad ng buhay pampamilya, ang 
pag-iwas sa alak o inuming nakakalasing, at kalinisan sa 
kamunduhan ay matibay na nakapagpapatuloy sa 
labing-apat na daang taon. Ang kaparusahan sa pag- 
inom ng alak ay bihira lamang na naipatutupad nguni't 
ang mundo ng Muslim ay walang suliranin ng 
pagkasugapa sa alak. Ang pagbato sa mapangalunya ay 
bihira rin, maliban sa isa o dalawang bahagi, gayunman 
ang bilang ng ugnayang labas sa matrimonyo ay di- 
kapansin-pansin. Ang diborsyo ay madali lamang na 
maipahahayag nguni't ang bilang noon ay lubhang 
mababa. 

Ang Pag-ibig At Batas 

Ang Shari'ah ay hindi nakakaranas ng 
pagkakahidwa sa pagitan ng "pag-ibig" at "batas" o sa 
gitna ng "pananalig"at "mga gawa”. Kapwa ito ay 
magkaanib at nagsasang-ayunan sa kabuuan. 

Ang pamamatnubay sa tao tungo sa "Din", ang 
Daan, sa pamamagitan ng Shari'ah ay isang kaloob ng 
Allah M, ng Kanyang habag, kabutihan at pag-ibig. Kung 
"ang pagkapanaog ng Aklat" ay nababanggit sa 
alinmang bahagi ng Qur'an, ang Kanyang habag, 
karunungan at kapangyarihan ay binanggit din. 

"Ang pagkapanaog ng Aklat mula sa 
Pinakamahabagin at Pinakamaawain" (Fussilat 41:2). 

"Ipinanaog Namin ang Aklat sa Banal na gabi...ang 
habag mula sa inyong Panginoon" (Ad-Dukhan 44:3-6). 

Ang pagsunod sa patnubay ng Allah Sg ay siyang 
pag-ibig ng tao sa kanyang Panginoon at Lumikha na 
nararapat mamayani. 

"...Ang mga sumasampalataya ay umiibig sa Allah 
M ng lubusan..." (Al-Baqarah 2:165). 

"...Subalit, Kung iniibig ninyo ang Allah M, ako'y 
(ang Propeta) inyong sundin, ang Allah ft ay 
magmamahal sa inyo at magpapatawad sa inyong mga 
kasalanan. Ang Allah M ay Mapagpatawad at 
Mahabagin" (Al-’Imran 3:31). 

Ang ganap na pagkakaiba tungkol sa pag-ibig at 
batas ay ligaw sa kaisipang Islam at di-mapaglilirip sa 
kanyang pananaw. Ang pag-ibig ay sumasaklaw sa lahat: 
paano ito makapagbabalak na salungatin ang Puno ng 
Pag-ibig at magwalang bahala sa mga patnubay na 
ibinigay Niya? Paano ang Tanging Isa na nagmamahal sa 
Kanyang mga nilikha ang mag-iiwan sa kanila na 
gumagala at nangangapa sa kadiliman upang 

mapaghanap ang mga kalutasan sa mga masalimuot na 
suliranin sa buhay? 

Mga Moral Na Huwaran At Tuntunin Ng Pag-uugali 

Sa Islam, ang pananalig ay hindi mahirap unawaing 
pang-relihiyong paniniwala, at hindi rin naman 
katalinuhang pananampalataya, o di-kaya'y 
pilosopiyang pinagtatalunan. Ito ay nararapat na 
bumukod sa paggawa sa pang-araw-araw na 
pamumuhay na sumasaklaw sa panloob hanggang sa 
panlabas, mula sa pansarili hanggang sa karamihan, 
mula sa moral hanggang sa legal. Ang Shari'ah ang 
siyang nagbibigay salin sa pananampalataya at moral na 
huwaran sa isang maliwanag, kauna-unawa, kapaki- 
pakinabang at matibay na mga mithiin, mga anyo at 
alituntunin at nagbibigay ng mga yaon sa mga 
pangkaraniwang tao, babae at lalaki ng ayon sa abot ng 
kanilang pang-unawa; kung kaya nga't ito ay siyang 
pinakadakilang biyaya ng Allah §g at pinakamalaking 
kaparaanan para sa kaunlaran ng tao. 

Sapagka't ang tao ay patuloy pa rin sa pangangapa 
upang maisalin ang pananampalataya at mga moral na 
huwaran sa isang kapaki-pakinabang na pagkilos at 
paggawa, ang ilan ay naglayong sumubok na 
papaghiwalayin ang dalawang ito, at iba naman ay 
napasadlak sa isang pilosopiyang paghahanap na walang 

katapusan. Dito ay nangabigo sila na magbigay 
kahulugan kung ano ang wasto, moral at mabuti, subali't 
ang pangkaraniwang tao kaya, lalaki o babae ay 
maghihintay sa gayong kahulugan at kasagutan? Kung 
ang tao ay nararapat na mamuhay ng isang moral at 
mabuting buhay, at kung siya ay nilikha ng may 
kadahilanan, at kung siya ay makikipagtagpo sa 
kanyang Manlilikha - sa sandaling ibukas niya ang 
kanyang mga mata at maging gising at may kamalayan, 
ay dapat niyang mapag-alaman ang dapat gawin at di- 
dapat gawin. At dapat din siyang kumilos ng ayon sa 
isang turol na karunungan at ang kanyang sinusunod ay 
isang pansangtinakpan at walang pagsalang katotohanan 
na makasisiya sa kanyang Lumikha. Sino pa kaya, kung 
gayon, maliban sa kanyang Lumikha ang dapat niyang 
paghanapan ng mga ganoong kasagutan? Sa mga ito'y 
nasasalig ang kagandahan ng Shari'ah. Ang bawa't tao 
ay nakakaalam kung ano ang marapat sa kanyang 
panglabas na asal upang umayon sa kanyang 
pananampalataya at sa kanyang moral na huwaran. 
Mayroon na siyang kasagutan sa walang hanggang 
katanungan: Ano ang "mabuti"? Hindi na mahalaga 
kung siya man ay mangmang o matalino sapagka't siya 
ay makakikilos ng may tiwala sa kanyang sarili. 

Hindi rin naman na ang lahat ng mga pangka- 
asalan at moral na suliranin ay nalutas na o naibaon ng 
tuluyan. Hangga't ang tao ay buhay, ay patuloy niyang 

makakaharap ang mga mahihirap na pamimili o 
pagsasaalang-alang, maging dati man o bago. Ito ay 
isang natural na kaakibat sa mundong pananaw kung 
saan ang tao ay walang humpay na nakikidigma sa 
"kabutihan" laban sa kasamaan. Subali't, sa 
pamamagitan ng Shari'ah, ay mayroon siyang 
kaparaanan upang makita ang pinakamainam na landas 
upang mapagaan at mapadali ang kanyang tungkulin. 

Ang mag-akala na ang Islam ay nagbibigay diin 
lamang sa pagtalima sa Allah f§ sa panglabas na asal ng 
tao sa kanyang pamumuhay ay isang maling 
pagkaunawa. Kung ang ngalan man ay ginamit para sa 
kabuuan ng ugnayang tao at Diyos, ang Islam ay 
sumasakmal sa panloob na katauhan ng tao ng pantay o 
higit na may bigat na katakdaan. Dahil sa kahalagahan, 
ang Qur'an ay nagbibigay ng higit na katawagan sa mga 
Muslim bilang "silang mga mananampalataya" at 
iniuukol ang "Imam", pananalig, "amalsalih", at 
mabuting asal bilang magkakasanib na kabuuan. 

Sa katotohanan, ang Qur'an at ang Propeta, sa lahat 
halos ng hakbang ay nagbibigay diin sa kahalagahan ng 
pansarili o panloob na kaugnayan sa Allah f§ kung 
ihahalintulad lamang sa panlabas na pagsang-ayon. Ang 
tunay na buod ng Shari'ah ay di-pormalidad lamang. 
Halimbawa: bagama't ang mga pagdarasal ay hindi 
naisasagawa ng hindi humaharap sa Makka, ang Qur'an 

ay nagpapahayag; hindi isang kabutihan ang humarap 
ka lamang sa Silangan o Kanluran (Al-Baqarah 2:187); 
ang pagkakawanggawa ay mataas na ninanais, nguni't 
ang kilos ng pagkakawanggawa na isinasagawa para sa 
kapakanan ng nagkakawanggawa ay hindi magdudulot 
ng pabuya (Al-Baqarah 2:264); hindi ang "dugo o 
laman" ng isinakripisyong hayop ang ninanais ng Allah 
§g, kundi ang "Taqwa" (pag-aalala lagi sa Allah li) sa 
iyong kalooban (Al-Hajj 22:37). 

Ayon sa isinasaad ng ibang talata ng Qur'an: at, 
ipinagbadya rin ng Propeta, "marami ang nagsisipag- 
ayuno sa maghapon at nagdarasal sa magdamag nguni't 
wala silang napapakinabang kundi ang kagutuman o di- 
pagkaidlip" (Darimi); At panghuli, iyon lamang mga 
nagbabalik-loob sa Allah li na may busilak at kaaya- 
ayang puso, "Qalb Salim", ay siyang magtatamo ng 
kaligtasan (Ash-Shu'ara 26:89). 

Ang Shari'ah at Tariqah 

Ang ilan sa Islam, na dapat lamang, ay nagbukas ng 
maraming panahon tungo sa pagpapaunlad ng mga 
paraan at kaparaanan sa pagdadalisay ng pangsariling 
kalooban at ang pagpapatibay ng ugnayang tao at Diyos. 
Ang mga pangunahing tagapagpaliwanag ng ganitong 
pamamaraan na kilala bilang "Tariqah", ay ang Sutis. 
Marami ng lubha ang naipahayag tungkol sa 

pagkakahidwa ng Shari'ah at "Tariqah", nguni't kung 
ano na rin ang naipahayag namin sa itaas nito ay 
nagbibigay ng kasinungalingan sa malimit na pinalawak 
na kaisipan ng anumang magkabigkis o ang patuloy na 
pagkakahiwalay at kaigtingan sa pagitan ng dalawang 
terminong ito, na kapwa nga at lubhang kaiga-igaya, ay 
nagmula na lamang sa mga huling panahon. (Ang unang 
Islam ay gumamit lamang ng Islam o "Din" na 
sumasaklaw sa lahat ng bahagi ng katauhan ng tao). Ang 
mga natatanging pangyayari ay maaaring mag-akay sa 
ganito at ganoong tao upang higit na magbigay diin sa 
isang tanging pananaw: ang ilan ay maaaring ganap na 
nailigaw upang magtangka na makapag-ulat ng 
kaigtingan at pagkakahidwa sa gitna ng dalawang ito o 
ang magbigay puri sa isa sa kasahulan ng iba. Nguni't 
kailanman ay di-nagkaroon ng dalawang magkasangang 
landas o dalawang magkaibang pagpapahayag ng 
kaugnayan ng tao sa Allah fg. At tunay na kawili-wili, 
kapwa ang "Shariah" at "Tariqah" ay may iisang 
kahulugan; ang daan. Sang-ayon kay Ibn Tamiya, ang 
tao na umaalinsunod lamang sa batas, na wala ang 
panloob na katotohanan doon, at gayundin naman ang 
tao na umaangkin na nagtataglay siya ng "katotohanan" 
na hindi naman tumutugma sa Shari'ah ay hindi 
maaaring maging Muslim. 

Gayon din naman, sa mga unang panahon ng Islam 
ayon sa kasaysayan, ang dalawang naghaharing opinyon 

ng mga Sufis at mga mambabatas ay hindi dumaloy ng 
magkahiwalay. Si Hassan Basri, ang pinaka-ulo ng Sutis, 
ang siyang punong haligi ng "Fiqh" at "Tatsir" (Batas at 
Paliwanag sa Banal na Kasulatan); nguni't sina Ja'fer 
Sadiq, Abu Hanita, Malik, Shatii at Ahmad ang mga 
nagsipagtatag ng mga punong paaralan ng batas pang- 
Muslim ay nakatagpo ng lugar ng karangalan mula sa 
walang pagkupas na Tadhkira-al-Awliya (Ang aklat ng 
mga Banal) ni Fariduddin Attar. 

Sa Qur'an at sa "Ahadith", ang kapwa pagsulong at 
palabas ay magkabigkis na di-mapaghihiwalay. 
Halimbawa, kung ang Qur'an ay nagpahayag, "sila na sa 
kanilang pagdarasal ay may kababaang loob" (Al- 
Mu’minun 23:2) 

Samakatuwid ang dasal ay iyong matatawag natin 
na Shari'ah, at ang kababaang loob bilang "Tariqah", o 
kaya, kung ang Qur'an ay nagsasabi ng "...ang mga 
nananampalataya ay siyang umiibig sa Allah M ng 
lubusan" (Al-Baqarah 2:165), ang pag-ibig ay siyang 
matatawag na "Tariqah", nguni't gayundin naman ang 
Qur'an ay nagbibigay din sa: "Kung iniibig ninyo ang 
Allah H, ako'y (Propeta Muhammad H) inyong sundin". 
Samakatuwid, ang pagdarasal at kababaang loob, pag- 
ibig at pagsunod ay di-mapaghihiwalay, ang dalawang 
bahagi ng iisang sensilyo. 


34 



www.islamhouse.com 


ANG WALANG PAGBABAGO SA NAGBABAGONG 

MUNDO 

Ang Walang Hanggan At Walang Pagkupas 

Ang Shari'ah sa lahat ng panahon ay dumating, 
kapwa pantay at may saysay sa lahat ng pangyayari o 
kalagayan. Ang pagpapanatili ng mga Muslim sa di- 
mababagong Shari'ah ay lubos na nakagugulo sa 
maraming tao, nguni't anumang ibang pananaw ay di- 
makakatugma ng batayang kaisipan nito. Kung ito ay 
Banal na Itinakda, ito'y mababago lamang ng tao kung 
pahihintulutan ng Allah M o ng Kanyang Propeta. Doon 
sa mga nagpapayo na isakatuparan ito ng ayon sa 
pangkasalukuyang kaisipan ay nakakakilala rin ng 
pagiging mahirap nito. Dahil dito, sila'y nagtatagubilin 
sa mga Muslim na ang mga "legal na probisyon" ng 
Qur'an at ang kaisipan ng Propeta bilang tagapagbigay 
ng batas at tagapamahala ay nararapat ng "ibaba". 

Nguni't bilang kapahayagan ng Allah ff ng 
Kanyang walang hanggang awa, kaalaman at 
karunungan, ang Shari'ah ay di-masususugan upang 
umalinsunod sa nagbabagong kahalagahan at 
pamantayan ng tao; alalaong baga, ito ang lantay na 
pamantayan kung saan ang lahat ng kahalagahan 
(values) at asal ng tao ay nararapat na umalinsunod; ito 
ay isang balangkas kung saan sila ay nararapat 

isangguni; ito ay isang panukat kung saan sila ay 
nararapat na timbangin. 

Ang Kahanayan Ng Mga Kautusan 

At gaya na nga ng ating natunghayan, ang pag- 
aangkin na ang Shari'ah ay walang hanggan at 
sumasaklaw sa lahat ng hindi sa anupamang kaparaanan 
ay nagpapahiwatig na ang lahat ng suliranin na darating 
sa lahat ng panahon ay napagpasiyahan na. Ang 
pamamaraan kung paano ang Shari'ah ay lumulutas ng 
suliranin sa harap ng hindi turol, bago o nag-iibang 
kalagayan ay lubos na mauunawaan sa balangkas ng 
kahanayan ng kanyang pamantayan at tuntunin at 
bahaging ginagampanan nito na naibibigay sa pang- 
unawa ng tao sa pamamagitan ng "Ijtihad". 

Ang tuntunin ng pag-uugali at asal na ibinigay ng 
Shari'ah ay naghihiwalay sa kilos ng puso at katawan ng 
tao sa limang kategorya ay ang mga sumusunod: 

1. Tandisang ipinagbabawal (haraam); 

2. Tandisang ipinag-uutos (wajib o fard); 

3. Hindi nais subali't hindi ipinagbabawal 
(makruh), samakatuwid, pinahihintulutan 
lamang sa mga tanging pangyayari; 

4. Itinatagubilin nguni't hindi ipinag-uutos 
(mandub), samakatuwid, hindi obligasyon na 
tumupad; 

5. Walang anumang kautusan o opinyon, 
samakatuwid, pinahihintulutan sa pagiging 
tahimik (mubah). 

Ito ay hindi pangkaraniwang napag-uunawa kung 
gaano kalaking biyaya ang naibigay nito sa Shari'ah sa 
pamamagitan ng ganitong kahanayan: ito ay nagbigay sa 
Shari'ah upang maggawad ng malawak na kasakupan at 
antas ng kalawakan sa bawa't isang pamimili, kalayaan 
at sigasig ayon sa iba't-ibang kalagayan ng tao, ang mga 
bagay na ipinagbabawal at ipinag-uutos ay iilan at ang 
karamihan sa pang-araw-araw na buhay ay nahahanay 
sa kategoryang "mubah". At higit na mahalaga at may 
kahimagsikan ay ang prinsipyo na sa mga bagay ng 
pagsamba, sa makitid na unawa, kung ano lamang ang 
tandisang ipinag-uutos o itinatagubilin, at "wala" ng iba 
pa, ay obligado o kinawiwilihan; nguni't, sa mga bagay 
ng pang-araw-araw na pamumuhay kung ano man ang 
hindi ipinagbabawal ay pinahihintulutan. Ito ay 
nagpipinid sa pinto ng anumang makarelihiyong may 
kapakinabangang pansarili upang ipataw sa mga 
tagasunod ng Allah M ang karagdagang pasakit at 
tungkulin sa Ngalan ng Allah na sa kasaysayan ay 
malimit na isinagawa, nguni't kasabay din naman noon. 

ito'y nagpapanatili upang magkaroon ng malawak na 
mapagpipilian sa paglutas sa mga bagong suliranin. 

Halimbawa, kahit na ang paggawa ng pang-anim na 
pagdarasal upang maging obligasyon sa araw-araw ay 
hindi mapapahintulutan o hindi na rin naman ang 
kalabisang salapi ay ilakin sa pangalan ng Allah H o 
gugulin sa pansariling hangarin, sapagka't kapwa ang 
halaga at mga puno ng gugulin ay itinakda. Subali’t sa 
mga bagay na pagkain, ang lahat ng bagay ay maaring 
kainin, maliban sa ilang bagay na ipinagbabawal... Sa 
katunayan, walang sinumang tao ang may 
kapamahalaan upang ipagbawal ang mga bagay na hindi 
ipinagbabawal ng Allah Sg at ng Kanyang Propeta; ang 
magbawal sa anumang bagay sa pinahihintulutan ng 
Allah M (halal) ay kasingbigat na rin ng kasalanan na 
gumawa ng mga ipinagbabawal (haraam). 

Ang bawa't Muslim ay may karapatan, kailanma't 
ang ibang bagay ay inaaaring obligado o ipinagbabawal, 
na hingin ang batayan sa ganitong kapamahalaan sa 
Qur'an at Sunnah. Sa kabilang banda, bagama't ang 
Qur'an ay nagtatakda lamang ng prinsipyo na ang lahat 
ng mga suliranin ng Muslim ay nararapat na lutasin sa 
pamamagitan ng pagsasanggunian; kung paano ang 
pagsasangguniang yaon at ang sumusunod na 
pinagkayariang kuro-kuro ay maisasakatuparan, ay 

iniiwan upang pagpasiyahan ng mga Muslim sa bawa't 
panahon ng ayon sa kanilang sariling kalagayan. 

Ang Kat'wiran Ng Tao At Paggawa Ng Batas 

Ang buong pagtalima sa Allah #g at hindi nagsasaad 
na maliit ang bahaging ginagampanan ng kat'wiran ng 
tao ... Taliwas dito, ang kat'wiran ng tao ay mayroong 
napakahalaga at pundamental na bahaging 
ginagampanan sa Shari'ah (maliban na ito'y di-magiging 
makatuwiran doon upang mahigitan ang kanyang 
sariling Diyos). Walang alinlangan na ang Shari'ah ay di- 
makatuwiran sa kaisipan na ang kapamahalaan niyon ay 
di-nasasalig sa kat’wiran ng tao, nguni't ito ay 
makat'wiran sa kaisipan na ito ay di-makasasalangsang 
ng may katuturan sa kat'wiran. 

Ang ginagampanan nito ay nagtataglay ng: 

- pag-unawa at pagpapakahulugan ng Banal na 
Patnubay sa bago o binagong kalagayan 
(situation); 

- pagsasagawa ng Banal na Patnubay sa mga 
aktuwal na sit'wasyon sa buhay ng tao; 

- pagsasa-balangkas ng tuntunin, alituntunin at 
batas para sa pagpapatupad ng mga batayang 
prinsipyo at kautusan; 

- pagtatakda ng batas sa mga kalakhang kasakupan 
na wala pang naitatakda sa orihinal na 
pinamuhatan. 

Ang mga isinagawa ng mga Kasamahan ng Propeta 
at ang mga nagsisunod sa kanila; at ang pagkakaiba ng 
mga opinyon sa panahon na rin ng Propeta, sa panahong 
dumating pagkatapos niyon at sa mga sumunod na 
saling-lahi ng mga Muslim, sa lahat ng anggulo ng 
Shari'ah, ay nagsasaad ng sapat na katibayan sa papel na 
ginagampanan ng "kat'wiran" ng tao sa Shari'ah. 

Ang Kapanatilian At Pagbabago 

Ang papel na ginagampanan ng kat'wiran ng tao sa 
Shari'ah na ipinatutupad sa pamamagitan ng pag-unawa 
at pagpapakahulugan ng "ijtihad" at pagsasanggunian 
ay nagbibigay ng binalangkas na kaparaanan upang 
matugunan ang mga pangangailangan ng tao. Ang mga 
kasalimuutan ng buhay at mga kakat'wang kalagayan na 
nakaharap ng mga Muslim sa loob ng limampung taon 
pagkamatay ng Propeta ay walang makakatumbas sa 
payak na pamumuhay sa Madina, gayunman, ang 
Shari'ah ay matagumpay na nakatugon sa lahat ng mga 
sit'wasyon, hindi lamang sa panahong yaon, bagkus ay 
higit pa sa isang libong taon pagkaraan niyon - na may 
katotohanan, hanggang ang mga Muslim ay mahulog sa 
pulitikal na pagkalupig ng kapangyarihan ng mga 

Kanluranin. Ito'y sa kanyang sarili ay buhay na 
katibayan sa pangloob na sigla at kakanyahang 
kakayahan na harapin ang anumang pagsubok. 

Ang mahalaga na maunawaan ay ang lahat ng 
matatag at nananatili sa Shari'ah ay walang kalikasan 
upang mangailangan ng pagbabago. Kung ang 
pagbabago ay "kinakailangan" sanhi ng bagong 
sumisibol na mga sit’wasyon, ang Shari'ah ay nagbigay 
ng malawak na mga prinsipyo lamang at iniwan sa mga 
tagasunod niyon ang pagsasagawa ng mga detalye. 
Kung iyon man ay pinili upang maging tangi, iyon sa 
katotohanan ay di-nangangailangan ng pagbabago. 

Muli, iyon lamang mga nagbabagong sitwasyon ng 
tao ang nilalapatan ng Shari'ah, at hindi ang mga 
pagbabago sa pangunahin at mahahalagang dangal 
(values) at pamantayan; ang mga Banal-na-Bigay na 
dangal (values) at pamantayan ay pangwakas. 

Ang Makasaysayang Pagpapaunlad 

Ang mga katanungang kinakaharap sa 
pagpapanibagong tatag ng Shari'ah sa makabagong 
panahon ay lalong higit na mauunawaan kung babalikan 
natin ang kahapon sa kasaysayan ng kanyang pag-unlad. 

Ang Shari'ah, bilang panuntunan ng buhay na 
nagbuhat sa Qur'an at Sunnah, sa kanyang 
pangkasalukuyang anyo, ay sumulong sa lubhang 
mahabang panahon. Sa panahon ng pamumuhay ng 
Propeta, siya ay laging laan bilang mataas na pamuhatan 
ng patnubay at ang lahat ng mga sit’wasyon at suliranin 
ay maisasangguni sa kanya. Siya ay nakatatanggap ng 
tuwirang rebelasyon o dili kaya ay nagtatakda siya ng 
panuntunan ayon sa kanyang kaalaman, karunungan at 
kapamahalaan bilang Propeta. At kung mayroon mang 
mga sit’wasyon na dumarating sa panahon na ang 
Propeta ay di-malalapitan, ang mga kasamahan niya ay 
nagsasagawa ng kanilang mga sariling pagpapasiya 
upang makahanap ng lunas mula sa liwanag ng Qur'an 
at kung ano man ang kanilang natutuhan mula sa 
Propeta. Ang ganitong pamamaraan ay pinagtitibay niya 
at inaayunan sa maraming mga pangyayari. 

Na sa loob ng 100 taon mula sa kanyang 
pagkamatay kung saan ang lipunan ng Muslim ay 
lumalawak at ang mga bagong sit’wasyon ay 
dumarating, ang mga kasamahan ng Propeta at ang mga 
iskolar na sinanay nila ay gumagamit din ng magkatulad 
na pamamaraan sa pag-unawa, pagpapakahulugan at 
aplikasyon ng Qur'an at Sunnah, sa paggamit ng 
kanilang sariling kat’wiran at paghatol. Sa kabilang dako, 
ang "Khilatate Rashida"(Rightly-Guided Caliphate) ay 
nagbigay ng punong tagapagsagawa ng batas at pulitikal 

na sistema sa pagkilos sa ganitong layunin. At, sa isang 
panig, ang mga Muslim ay lumalapit sa sinumang 
Kasamahan o mapagkakatiwalaang iskolar ng Qur'an at 
Sunnah na siyang pinakamalapit sa kanila upang 
humanap ng mga kasagutan sa mga suliraning 
nakakaharap nila. Hindi nila isinasaalang-alang ang 
kanilang mga sarili na matali sa pagsunod sa isang 
tanging tao at ang bawat Kasamahan at iskolar ay 
tumutugon sa kanilang mga katanungan ayon sa 
kagalingan ng kanilang kaalaman at karunungan ng 
walang paghingi ng tulong sa anumang binuong 
katawan ng pagsasabatas. 

Pagkaraan ng panahon ng Khilatate Rashida, ang 
pulitikal na kapamahalaang Islamik ay humiwalay mula 
sa legal na kapamahalaan at hindi na magampanan ang 
mabisang paraang yaon, sa panahon ng sumunod na 150 
taon, magkagayunman, maraming iskolar na mga 
Muslim ang dumating upang matugunan ang 
lumalaking pangangailangan ng mga Muslim. Sila ay 
nagbigay ng tiyak na anyo sa mga prinsipyo at mga 
kaisipan na siyang ginamit noon pa sa pagtiyak sa 
Shari'ah, at tumalakay na rin sa mga masalimuot na 
sit’wasyon na nakaharap ng lipunang Muslim. At sa 
panahon ngang ito, ang mga dakilang mambabatas na 
katulad ni Ja'fer Sadiq (d.148/765), Abu Hanifa 
(d.150/767), Malik (d.179/795), Shafii (d.204/819), at 
Ahmad Ibn Hanbal (d.273/886) ay lumitaw. Ang bawa’t 

isa ay nakapagpaunlad ng pangkat na mga tagasunod 
bagama't wala pa noong organisadong paaralan ng batas 
at pambabatasan - ang mga pangkaraniwang Muslim ay 
sumasangguni ng kanilang mga suliranin sa kaninumang 
iskolar na kanilang matagpuan. Ito ang dahilan kung 
papaanong ang isang tanging iskolar ay mas higit na 
sinusunod sa isang tanging lugar. Sa pagsapit ng taong 
350 AH, ang mga prinsipyong ipinatupad ng mga 
dakilang iskolar na ito ay umunlad sa isang masusing 
paliwanag ng mga paaralan ng kaisipan at nagsimulang 
mag-utos ng namumukod na katapatan ng mga iskolar. 
Pagkaraan ng sumunod na 300 taon, ang mga 
pangkaraniwang Muslim ay dumating din sa 
pagtangkilik ng isang tanging paaralan ng kaisipan at 
nag-angkin ng namumukod na katapatan doon. Ito ay 
nangyari, kagaya na nga ng naipaliwanag, sapagka’t sila 
ay sumunod sa paaralan ng batas kung saan ang isang 
iskolar o punong pangrelihiyon na kanilang unang 
matagpuan at mapagkatiwalaan ay kaanib. Ang mga 
pagtatalo at argumento sa loob na rin ng mga paaralang 
ito ay umunlad din na siyang naging daan, na 
kadalasang nangyayari sa ganoong sitwasyon, sa 
pagiging matigas ng mga katatayuan. 

Ang pagbagsak ng Baghdad, sa kalagitnaan ng ika-7 
siglo AH, ay isang kapansin-pansing pagbabago. 
Kasidhian sa pagpapanatili ang naging pangunahing 
konsiderasyon sa panahon ng pagkakalansag-lansag ng 

talino at walang katatagang pulitikal. Bagama't mayroon 
din dangal sa ganitong babala - ang mga binuong 
opinyon na natamasa pagkatapos ng masikhay na lakas 
ng mga dambuhala ay hindi mapapayagan na masira ng 
mga maliliit, ang di-kagustuhan na mag-isip na may sigla 
at sikhay ay nakapag-ambag sa pagkabulok at 
pagkatuyot ng katalinuhan ng Ummah. 

Ang kalalagayan ay naging masahol pagkaraang 
ang Muslim ay bumagsak sa pulitikal na pang-aalipin ng 
mga lakas ng Europeo; magkagayunman, sila ay 
nagpatuloy na mamuhay ayon sa Shari'ah sa 
pinakamabuti na kanilang magagawa. Nguni’t sila'y 
hindi na ang mga panginoon ng kanilang mga sariling 
pamamalakad sapagka’t ang isang banyagang kultura ay 
gumawa ng lahat upang mapatid ang tanikala ng 
kanilang kultura at mga tradisyon. 

Ijtihad 

Maraming pagsasakit ang isinagawa tungkol sa 
pagsasara ng tarangkahan ng Ijtihad, ang mga sumunod 
na kahigpitan na itinakda at ang pangangailangan na 
mabuksan iyon ay higit na malawak sa ngayon. Atin na 
ngang isinaad dito ng maikli kung papaanong ito ay 
nangyari .Ang Ijtihad ay gumanap bilang mapuwersang 
institusyon sa mga unang limang daang taon ng Islam. 
Ang dambuhalang katalinuhan na bumangon na nilikha 

ng pag-aaral ng Shari'ah ay mayroon ilang mga katapat. 
Di-naglaon, gawa ng mga pangyayari katulad ng 
pananakop ng Mongol at ang paghahari ng mga 
Kanluranin, ang mga Muslim ay nagbigay daan sa 
pormal na batas, upang mapanatili ang kakanyahan ng 
Ummah. Subali’t bagama't ang pinto ay itinuring ng 
nakapinid, kailanma't ang mga bagong sit'wasyon ay 
dumating, ang mga pagsasakit ay ginagawa upang 
makatagpo ng mga kalutasan. Di-nga kasi, ang mga 
ganoong kalutasan ay hindi nagtataglay ng 
pagsalangsang sa Qur'an, sa Sunnah at "Ijma" - na 
marahil ay siyang nakababagot sa karamihan. 

Ang Ijtihad ay maisasagawa lamang ng mga taong 
may kakayahan at kakanyahan, kaalaman at pang- 
unawa, at higit sa lahat, ang asal at katapatan na 
maisakatuparan ang matinik at Banal na gawain ng 
pagtiyak sa Shari'ah. Kung ano man ang masasabi 
tungkol sa kaistriktuhan at kahigpitan o sa ibang salita 
ay ang mga k’walipikasyong itinakda ng "orthodox" 
(pananampalatayang kristiyano), ang tangi lamang 
pamantayan na mananatili sa panghuling pagsusuri ay 
ang makapagtamo ng pagtanggap mula sa lipunang 
Muslim ang sinumang bagong "Ijtihad", sapagka’t ang 
Islam ay hindi nagpaubaya ng kanyang mga rebelasyon 
sa pangangalaga ng isang "simbahan". 

Isang bagay lamang ang tiyak: ang mga Muslim ay 
hindi maaaring tumanggap sa "Ijtihad" ni Harum-al- 
Rashid o ni Kemal Atataurk o ni Nasser o ni Sukarno. Si 
Abu Hanita, na namatay sa bilangguan at hinagupit 
dahil sa kanyang mga pananaw, o si Ahmad Ibn Hanbal, 
na pinag-usig at pinalo dahil sa kanyang opinyon, ay 
higit na nakapagtatamo ng pagtanggap ayon sa sapat na 
lalim ng kanilang pananampalataya, pagkamatibay sa 
simulain, katapatan sa gawain, katapatan sa pag-uugali 
at kaalaman. Ang lahat ng prinsipyong moral ng mga 
makabago ay higit na malimit na nasasalig sa pagiging 
madali at di-dahil sa namumukod na pagtupad na 
pananampalataya; at di-kataka-taka na sila'y di- 
makagawa ng daan sa pag-unlad. 

Ang kinakailangan sa ngayon ay isang henerasyon 
ng mga iskolar na Muslim na nakaaalam ng Quran at 
Sunnah, na lubos na nakakaunawa ng kahalagahan ng 
kanilang labing-apat na daang taong pamana, na may 
higit na kaalaman tungkol sa Kanluraning kaisipan at sa 
lakas at kahinaan ng makabagong panahon na 
nagtataglay ng katalinuhang kasiglahan at orihinalidad 
ng kaisipan upang mabalikat muli ang mga suliranin, at 
siya, higit sa lahat, ay nagtataglay ng moral at 
espirituwal na katangian na nagpapahayag ng kanilang 
pagtalima at katapatan sa Allah li at sa Kanyang Propeta 
(Muhammad H). At ang mga gayong iskolar, ay 
nararapat na suportahan ng mga mamamahalang 

pulitikal na titingin sa mga "Ijtihad" hindi bilang pang- 
iwas na landas kundi bilang isang tunay na daan na 
mamuhay sa Shari'ah. 

Sa kasamaang palad, sapul ng matamo nilang muli 
ang kanilang pulitikal na kalayaan pagkatapos ng 
Pangalawang Digmaang Pandaigdig, maraming 
lipunang Muslim ang nasasakalagayan ng patuloy na 
pagbabago. Ang mga tao na nakasama ng 
kapamahalaang pulitikal mula sa mga mamamahalang 
banyaga, sa pamamagitan ng kanilang pagsasanay at 
edukasyon, ay walang kakayahang pamunuan ang 
kalipunang Muslim sa daan ng Shari'ah. Sa kabaligtaran, 
ang mga tao na rin sa kanilang sarili ay namalaging may 
pananagutan sa pagsunod sa ganitong landas, bagama't 
sila ay may kahinaang moral at ispirituwal. Ang 
kinalabasan ay naging isang malubhang pansariling 
pagkakahidwa at kaigtingan. 

Ang mga hindi Muslim na minoridad sa loob ng 
mga bansang Muslim at mga Kanluraning bansa, gayon 
din ang mga pandaigdig na tagapagmasid, ay 
makagagawa ng mainam na hindi nila mahadlangan ang 
kung minsan ay masakit na pamamaraan ng 
pagtatamong muli ng pangsariling kakilanlan, nguni’t 
bagkus ay hanapin na maunawaan iyon, kung kanilang 
magagawa. 

Mga Sekta At Mga Paaralan Ng Batas 

Hindi kaya ang mga iba't-ibang paaralan ng batas at 
mga sekta ay magdulog ng mga suliranin sa 
pagpapatupad ng Shari'ah? Maaari, sa ibang lugar, gaya 
ng alam natin, hindi mabilang na mga iskolar at daang 
bilang ng mga paaralan ng kaisipan ang sumibol sa 
panahon ng unang apat na daang taon ng Islam, ang 
kanyang Gintong Panahon ng katalinuhan, nguni't apat 
lamang ang namalagi sa pangkat ng mga Sunnis at 
karamihan ng mga Shias ay sumunod kay Ja'fer Sadiq. 
Ang Paaralang Hanafi ay siyang namamayani sa 
Bangladesh, Pakistan, India , Afghanistan, Kanlurang 
Asya at kababaang Ehipto; ang Maliki sa Timog at 
Kanlurang Aprika; ang Shah'i sa Indonesia at Malaysia; 
ang Hanbali sa Arabia; at ang Ja'feri sa Iran at mga 
bahagi ng Iraq. 

Bagama't nagkaroon ng mga panahon ng paghahari 
ng mga kapanampalatayaan, pangsektang kaguluhan at 
maigting na mga pagkilos (na magkagayunman ay 
walang makakatulad sa lakas ng mga digmaang 
pangrelihiyon sa Europa), ang mga pagkakaiba-iba sa 
gitna ng iba't-ibang paaralan ay pumusyaw sa pagiging 
di-kapansin-pansin kung ihahalintulad sa kanilang mga 
kawangkian. Sa katotohanan, sa kanilang mga batayan, 
ay walang maituturing na mga kaibahan. Ang 
pagkakasanga ay nangyayari sa pamamaraang ang 

dalawang husgado, sa pagtatangka na magbigay 
pakahulugan sa iisang batas, ay maaaring dumating sa 
magkaibang konklusyon o kalalabasan. Ang pagkakaiba 
ay maaaring magbigay ng mga suliranin, nguni't ito ay 
di-kataasan. Bagama't maaaring maging mabalakid ang 
bumalik muli sa mga tradisyon ng mga unang-unang 
panahon ng Islam, ang kalutasan ay may puwang kung 
pahihintulutan ang mga Muslim sa kani-kanilang lugar 
na maipatupad ang Shari'ah sa pamamagitan ng 
pagsasanggunian ng mga tao na nakapaghahawak ng 
tiwala ng karamihan; nguni't sa mga pangsariling batas, 
ang bawa't sekta ay nararapat na maging malaya na 
sumunod sa kanilang sariling pamamaraang legal. 

Ang Minoridad Na Mga Muslim 

Ang malaking mga pamayanang Muslim sa ngayon 
ay namumuhay na sa mga di-Muslim na bansa. Marami 
ang umaring maging kanilang tahanan ang Kanluran. 
Paano sila makapamumuhay ng ayon sa Shari'ah? 
Kapansin-pansin na sila'y mayroong layunin na patuloy 
na makapamuhay kung saan sila man ay naroroon sa 
ngayon at ang makagawa ng kanilang sariling katangi- 
tanging ambag sa kanilang lipunang ginagalawan. Ang 
ganitong ambag ay mababatay sa mayamang kultura ng 
Islam, na sa kaibuturan noon ay ang Shari'ah. Na ang 
kalakhang-karamihan sa kanila, sa ilalim ng mga 
lubhang mababalakid na kalagayan, ay nagpupunyagi pa 

rin na mapanatili ang Shari'ah sa abot ng kanilang 
makakaya ay isa pang maal’wang saksi sa kanyang 
makapangyarihang pinag-ugatan. 

Sa kasamaang-palad, ang mga Muslim na 
namumuhay sa mga di-Muslim na bansa, lalong -lalo na 
sa Kanluran ay nakakaharap ng lubhang maraming 
mababalakid at matinding paghihirap sa kanilang 
pagtatangka na maisagawa ang Shari'ah. Ang mga 
balakid ay sumasakop sa mga lubhang maliit at payak na 
pang-araw-araw na gawin tulad ng kanilang mga rit'wal 
na pagsamba at kung ano ang maari nilang kainin, 
inumin at damitin. Iilan lamang ang mga tunay na 
pagkakataon na maaaring samantalahin, halimbawa, ang 
magdaos ng pang-Biyemes na panalangin o ang 
magkaroon ng tumpak na pagkain sa mga institusyong 
katulad ng mga paaralan, ospital at bilangguan. Sa 
katotohanan, sa maraming mga kaso, ang karamihang 
pamayanan at ang kanilang pamahalaan ay 
nagwawalang-bahala sa pagkakaroon ng mga Muslim sa 
kanilang lipon. 

Ang pagsisikhay na maihalo ang mga Muslim sa 
kalakhang kultura sa kasahulan ng kanilang 
pagsasagawa ng Islam ay walang maibibigay na 
kapakinabangan sa sariling kultura na rin. Ang mga 
Muslim na sumasalungat sa Shari'ah ay namumuhay ng 
mga di-natitinag na pandama ng pangsariling sala na 

nagmumula sa kanilang kabatiran na kanilang 
ipinagkaluno ang kanilang mga pangsariling konsensiya. 
Ang mga ganoong tao ay may maliit na halaga lamang sa 
anumang lipunan. 


KONKLUSYON 

Kung anumang alinlangan mayroon ang isang 
tagalabas tungkol sa mga turol na katakdaan ng Shari'ah, 
ito kung gayon ay hindi maaaring makapangyari sa 
kanya na matanggap ang malalim na pundasyon, ang 
buong balangkas at kabuntu-buntung hiningang 
kagandahan ng isang institusyon na nagbigay tindig sa 
isa sa mga pinakapinong kabihasnan ng tao na 
magpahanggang sa ngayon ay patuloy na nagtataguyod 
at nagbibigay sigla sa bawa’t ikalimang tao na lumalakad 
sa mundong ito. Sapagka’t ang Shari'ah ay literal na 
nangangahulugan ng daan sa tubig - ang batis ng buhay. 


********* 


52 



